钦定古今图书集成/明伦汇编/官常典/第659卷 > 《答赵尉》朱熹
## 钦定古今图书集成/明伦汇编/官常典/第659卷 > 《答赵尉》朱熹

九月八日，熹叩首复书剡尉赵君奉议：“熹未得识面，
而远辱贻书，副以手札，已荷厚意，而示以先正中丞
行实，使之论述，以附其后，则意又甚厚，而非熹区区
所得当也。顾于先德慕用之深，又不敢辞，辄具数语
如别纸，若当代诸贤以有跋语，幸以附其后，而《奏议》
之书，尚欲夤缘，请得一观。倘辱开许，只托石滁州附”
上虞潘干处，或寄临安赵节推，彼应时有便来也。适
“此俗冗，留来使数日，乃得布此。病倦草草，仍不复作
札，并几情亮。向寒，千万以时为门户自爱，讲学之意，
尚俟他日，得以面论”，不宣。熹再拜。